Diari Oficial de la Generalitat Valenciana


Sumari del DOGV 4388, del 28-11-2002 (2002/12285)

Informació pública del projecte de pavimentació de camins rurals a la partida el Moralet: aprovació.
----------------------------------------------------------------------------------------------------

### Dades del document

Número de DOGV
:   4388

Data del DOGV
:   28-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12330


Organisme emissor
:   Ajuntament d'Alacant

Tipus de document
:   Anunci

Informació pública del projecte de pavimentació de camins rurals a la partida el Moralet: aprovació. [2002/A12748]
  
La Comissió de Govern, en la sessió del dia 16 d'octubre de 2002, va adoptar, entre altres, els acords següents:
  
8. Projecte de pavimentació de camins rurals a la partida del Moralet: aprovació.
  
Es dóna compte de l'expedient tramitat en relació amb l'epígraf que precedix, que té els antecedents i raonaments que figuren, resumits, tot seguit:
  
El projecte de pavimentació de camins rurals a la partida del Moralet es va exposar al públic, mitjançant un decret de la Regidoria d'Urbanisme de data 12 de juliol de 2002, i s'ha inserit un edicte respecte d'això en el periòdic Información del dia 19 següent, en el Diari Oficial de la Generalitat Valenciana número 4.332, de 10 de setembre, i al tauler d'anuncis municipal.
  
El pressupost global de licitació del projecte ascendix a la quantitat de 150.237,18 euros.
  
L'objecte del document és la definició dels treballs necessaris per a la realització d'obres de pavimentació de calçades en diversos camins situats a la partida rural del Moralet, consistents en la regularització de la superfície de les vies, pavimentació amb aglomerat asfàltic, reposició d'arquetes d'infraestructura i instal·lació d'elements de protecció i senyalització de trànsit.
  
Durant el període expositiu no s'hi han presentat al·legacions.
  
Pertoca, per tant, l'aprovació del projecte, cosa que és competència de l'alcalde, de conformitat amb el que disposa l'article 53 i la disposició addicional tercera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i per delegació seua del dia 6 de juliol de 1999, de la Comissió Municipal de Govern.
  
Com a conseqüència del que s'ha exposat, la Comissió Municipal de Govern adopta els acords següents, per unanimitat:
  
Primer
  
Aprovar el projecte de pavimentació de camins rurals a la partida del Moralet, redactat pel Departament Tècnic d'Obres i Projectes, que afecta els camins següents:
  
- Avinguda de les Illes (tram camí de l'Ermita-via de servici autovia central).
  
- Carrer Titania (tram glorieta d'accés autovia central-carrer Miranda).
  
- Carrer Miranda (tram carrer Titania-avinguda de l'Astronomia).
  
- Avinguda de Les Aus Aquàtiques (tram carrer de la Grua-carrer de la Garsa).
  
- Camí carrerada-Alcoi (tram carretera d'Agost-camí de l'Ermita del Moralet).
  
Segon
  
Inserir un edicte amb el contingut de l'acord d'aprovació en el Butlletí Oficial de la Província.
  
Es publica perquè se'n prenga coneixement, d'acord amb el que disposa l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, amb l'advertiment que, contra l'esmentat acte, que posa fi a la via administrativa, i davant de l'òrgan que el va dictar, s'hi pot interposar, mitjançant un escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptadors (ambdós terminis) des de l'endemà de la publicació del present edicte en el Butlletí Oficial de la Província.